
Jerawiwi iloan Eklejia eo:
Kõtlok bwe en jerawiwi
Ilo Eklejia eo ilo Korinth ekkar wor “lũñ ibwiljimi, im juõn kain eo me ri pagan ro re jab kõtlok”               (1 Corinthians 5:1 NIV). Ej walok iloan Eklejia eo me ro nukid rej palele dron im ej juon joran elap ej bok jikin ie. Ak jekjek rot eo ear laplok an nana kinke, ijellokin an kar membōr ro ukwelok, rar utiej buruer ilo air kommone jerawiwi rot in (1 Corinthians 5:2 NIV ).
Kabuñ eo ear ejaak jen armij ro jen ailiñ ko jet. Bõklikit ko air make ear jiroñ ir bwe ren jab kõtlok air palele don meñe rej nuklid. Bareinwõt, air jelã kin Jeje ko ear kakajurlok lemnak in ( Lev . 18:8).
Elañe rej alikar bwe kõtan in ej jerawiwi... etke rar utiej burueir kake (1 Cor. 5:6)? Baamle ro rej bōk koņaer rej ke ri-utiej ilo kabuñ eo? Rar ke utiej buruer kin air juon kabuñ eo ej kijenmij kin ri jerawiwi ro? …?
Kõjemlok Jerawiwi Eo
Joraan eo kin palele don ak rej nukid “emoj an Aolep armij jelā kake” (1 Cor. 5:1 NIV), kin menin renkar aikuj in kommane juon wāween ñan bōbrae etan eklejia eo ilo joraan. Ta waween ko renakkar aikuj in kommone?
Ñan kōmmane juon ekajet eo ej kalikar, ak jab kalikar, bwid eo an armij eo. (1 Cor. 5:3)
Jab kobalok ibben ri jerawiwi eo, ak mõñã ibben, joñan wõt an kate e bwe en watõke einwõt juõn uan kabuñ eo, im jab kõnan jolok jerawiwi eo an (1 Cor. 5:11)
Ñan jolok ri jerawiwi eo im lelok e “ñan Setan,” kinke, ilo an kautiej jerawiwi in, ear make kãlet ñan likit e make iumin kajoor eo an Setan (1 Cor. 5:2b, 5a, 13b)
Kauwe eo an kabuñ (jekdo̧o̧n ewi jon̄an an pen jerawiwi eo) ej aikuj in wōr juon an kōttōpar in Lomoren armij. Bõd eo an armij eo ej aikwij alikar bwe en maroñ kile, ukwelok, im “lomoren ilo ran eo an Iroij Jesus” (1 Corinthians 5:5).
Wāween Kommone Apañ ko Iloan
Elikin an kar kwalok kin ewi wawein ñan kamadmõde jerawiwi ilo kabuñ eo, Paul ej kauwe ir kin air jab lor nan in tel ko rejimwe im kin air likit akwããl ko ikõtan ri tõmak ro ñan jikin ekajet ko an lal (1 Ri-Korinth 6:1-6). Ak Paul ear etal wot im kwalok kin unin abañ eo.
Mokta, en ejelok aer akwāāl ibwiljin ro iloan eklejia eo (1 Cor. 6:7a) im, emool, membōr ro rej jab aikwuij kommon bōd ak riab ñan bar juon membōr (1 Cor. 6:8).
Ro jeid im jatid rej aikuj m̦õn̦õn̦õ in jol̦o̦k aer bõd. (1 Cor. 6:7b).
elañe rejjab errā ikõtan membōr ro, kabuñ eo ej aikuj in ekajet ak kōmman pepe ikōtaan er.                                        (1 Cor. 6:2).
Ijellokin wōt bod in mõnmõn armij (Rom. 13:1-5), apañ ko ilowaan kabuñ eo rej aikuj in jemlok ilowaan.
Ewi Wāween bwe en maroñ bõbrae an jerawiwi walok iloan Eklejia
Tampel Ko An Jetob Kwojarjar
Elikin an kar konono kin abañ eo kin ekajet, Paul ej bar jeblak ñan unin kōnono eo elaptata: mour in lũñ an member ro ilo kabuñ eo. Etke ear walok?
Ri Christian ro rej kir ir ñan juon mour ekwojarjar (1 Cor. 6:11), im men in ejjab kobalok jerawiwi ko. Ak jet rej aitwerõke ke, emwij air jeorlok bwid ko air im rej lemnak ke ejjelok aer ruan, kinke rej lemnak ewor aer maroñ kõmman jabdewõt men rar kõnan kin enbwiniir. Eñin unin Paul ear kalikar bwe “enbwin e jab ñan lũñ” (1 Corinthians 6:12-13).
Aitwerõk eo an: enbwin ko ad rej mõttan Christ. Jejjab maroñ bōk juon uwaan Kraist im kobaik ippān juon kōrā ekijoñ ak juon kōrā en ḷōñ (1 Cor. 6:15-18).
Āliktata, ej tellok kij ñan kejōkļo̧kjeņ kōn juon men eaorōk: ānbwin ko ad rej tampeļ ko an Jetōb Kwojarjar im, kōn menin, rejjab ad, ak rej an Anij (1 Cor. 6:19). Anij ear wiaik kij kin bōtōktōkin Nejin eo eaorõk, innem jej aikuj kaibujuij Anij ilo enbwinid im jitõb eo ad (1 Ri-Korinth 6:20).
Pālele Eo Me Ekkar
Ilo an Paul uwaaki jet kajjitōk ko me eklejia eo ilo Korint ear waḷọk, ej jipañ kōj ñan meḷeḷe ekōjkan ad maroñ ko jān ḷōñ (1 Cor. 7:1).
Ilo mol: armij ro emōj aer mare rej aikuj in enjake mour in pālele ippān eo pāleer; armij ro ejelok beleir ren jab babu ibben jabdrewot armij.
Ripālele ro ren jab m̧akoko in babu ippān doon bwe ren jab kareel eo juon n̄an ļōn̄.  (1 Cor. 7:3-5).
Armej ro rej make iaer im ewōr aer menin letok in dāpij er make remaroñ bōk iien ko remman ñan karejar ñan Anij ilo ejelok jorren jen kea ko an baamle (1 Cor. 7:6-8, 32-34).Armej ro ejelok beleir im ejelok air menin letok in maroñ in dāpij ir make ren kajeoñ in mare bwe ren jab bōk menin kapo ko (1 Cor. 7:9).

